kardosdrur/scandi-wiki huggingface dataset:
Nykøbing Falster Sukkerfabrik

Nykøbing Falster Sukkerfabrik, eller Nordic Sugar Nykøbing, er, som navnet antyder, en sukkerfabrik, der ligger i Nykøbing på øen Falster. Den er ejet af Nordic Sugar under Nordzucker, og er den eneste af firmaets fabrikker, der både har raffineringskapacitet og pakkeri. Sukkerfabrikken har traditionelt været en stor arbejdsgiver i Nykøbing.

Fabrikken er primært i drift i roekampagnen, som varer fra slutningen af september indtil begyndelsen af januar. I denne periode er fabrikken i gang i døgndrift 7 dage om ugen, hvor der ankommer omkring 500 vognlæs sukkerroer om dagen, hvilket giver omkring 1,4 mio. tons roer under kampagnen. Fabrikken kan forarbejde op til 11.800 tons roer om dagen.

Fabrikken beskæftiger omkring 180 personer, men i roekampagnen er der yderligere omkring 20 medarbejdere ansat.

Historie 
Fabrikken blev etableret af Edward Tesdorpf som andelsvirksomhed som modspil til De Danske Sukkerfabrikker, som havde C.F. Tietgen i spidsen. Den blev anlagt tæt ved jernbanen og havnen, så det var nemt at få sukkerroerne ind på fabrikken og få det raffinerede sukker skibet ud igen. Mængden af roer på fabrikken blev øget støt, og i 1885 modtog fabrikken omkring 250 tons roer i døgnet i under roekampagnen. Fabrikken blev udvidet allerede i 1890 for at følge med den øgede mængde roer. 

Sukkerprisen steg i 1920'erne, hvilket gjorde at der i 1928 var 300 ansat på fabrikken samt yderligere 30 personer i administrationen under roekampagnen, hvor flest var i arbejde. Ved børskrakket i 1929 faldt fødevarepriserne voldsomt over hele verden, hvilket også påvirkede sukkerfabrikken. I 1935 var produktionen vokset til at modtage omkring 2.200 tons roer i døgnet i under roekampagnen. I 1950 var der ansat omkring 400 personer i kampagnen som varede 3-4 måneder.

Roekampagnen i 1960 var det sidste år, hvor fabrikken modtog roer via jernbanen, da  modtageanlægget på fabrikken var for nedslidt og de fleste landmænd ønskede at levere roerne selv.

I 1989 blev fabrikken købt af De Danske Sukkerfabrikker. I 1993 skiftede den navn til Danisco Sugar.

I maj 2017 udledte fabrikken ved en fejl noget ætsende sod, hvilket resulterede i, at tre skoleelever måtte til kontrol på hospitalet, fordi de havde fået soden på huden.

Referencer

Eksterne henvisninger 

 TV-dokumentar, TV2 Øst 2018

Sukkerfabrik
Sukker
Danske virksomheder etableret i 1884
Skogsfjorden (Karlsøy)

Skogsfjorden er en fjord på nordsiden af Ringvassøya i Karlsøy kommune i Troms og Finnmark  fylke  i Norge. Den er 5 kilometer lang, fra indløbet mellem Tisneset og Trollvikneset 0g går mod syd til Sørkjosen i bunden af fjorden. Fjorden ligger på sydsiden af Skagøysundet, med Rebbenesøya på nordsiden af sundet.

Bygden Skogsfjord ligger på østsiden af fjorden, og her ligger også gårdene Nygård, Solheim og Nyvoll. Lige nord for Skogsfjorden ligger bebyggelsen Mikkelvik. 

Fylkesvej 302 (Troms) går langs østsiden af fjorden. Fra Mikkelvik går færge til Bromnes på Rebbenesøya på den modsatte side af Skagøysundet, og også til Helgøya og Sør-Grunnfjord.

Kilder og henvisninger 

Fjorde i Troms og Finnmark
Karlsøy
Sandie Westh

Sandie Westh (født i 1988 på Bornholm) er en dansk debattør og radiovært. 

Sandie Westh var radiovært på (nu lukkede) DR P7MIX, hvor hun var vært på morgenprogrammet Stå op med.

Hun er klummeskribent ved Politiken og Ekstra Bladet, og hun er meget aktiv på Twitter, hvor hun kommenterer politik og musik og kommer med personlige indspark vedrørende livet i Danmark.

Kilder

Personer fra Bornholm
Radioværter fra Danmark
Sessøyfjorden

Sessøyfjorden er en fjord på Kvaløya i Tromsø kommune i Troms og Finnmark fylke  i Norge. Fjorden har i nord  indløb mellem Oterneset i vest og Madsengodden i øst og går 6 kilometer mod syd til Ersfjorden, som fortsætter mod øst. Fjorden ligger på østsiden af Sessøya, som den er opkaldt efter.

Bygden Rekvik ligger på Kvaløya på østsiden af fjorden, mens bygden Sessøy ligger på den modsatte side af fjorden. Sydvest for Sessøya ligger Håjafjorden. Nordøst for Madsengodden går Vengsøyfjorden mod øst.

Kilder og henvisninger 

Fjorde i Troms og Finnmark
Tromsø
Candace Robb

Candace Robb (født 1950) er en amerikansk forfatter af historiske romaner. Hendes bøger foregår i middelalderens  England. Hun har også skrevet to bøger under pseudonymet Emma Campion. Robb har studeret og forsket i middelalderhistorie i mange år, og har en en ph.d i middelalder- og angelsaksisk litteratur. Hun deler sin tid mellem Seattle og Storbritannien, og bruger ofte tid i Skotland og York hvor hun laver research til sine bøger. Hendes romaner om bueskytten og spionen Owen Archer er oversat til dansk,

Romaner om Owen Archer
 The Apothecary Rose (1993) (Dansk: Apotekerrosen)
 The Lady Chapel (1994) (Dansk: Vor Frues Kapel)
 The Nun's Tale (1995) (Dansk: Nonnens fortælling)
 The King's Bishop (1996) (Dansk: En brik i kongens Spil)
 The Riddle of St. Leonard's (1997) (Dansk: En forpested tid)
 A Gift of Sanctuary (1998) (Dansk: Asylets velsignelse)
 A Spy for the Redeemer (2002) (Dansk: Spion for Frelseren)
 The Cross-Legged Knight (2002) (Dansk: Ridderen med de korslagte ben)
 The Guilt of Innocents (2007) (Dansk: De uskyldiges brøde)
 A Vigil of Spies (2008) (Dansk: Spionernes nattevagt)
 A Conspiracy of Wolves (2019)

Romaner om Margaret Kerr
 A Trust Betrayed (2000)
 The Fire in the Flint (2003)
 A Cruel Courtship (2004)

Romaner om Kate Clifford
 The Service of the Dead (2016)
 A Twisted Vengeance (2017)
 A Murdered Peace (2018)

Som Emma Campion
 The King's Mistress (2010)
 A Triple Knot (2014)

Noter

Krimiforfattere fra USA
Alléskolen (Aalborg)

Alléskolen er en tidligere skole beliggende i Aalborg. Skolen har tidligere lagt huse til folkeskole, handelsskole og kommunalt uddannelsescenter. Skolen havde sit virke som folkeskole fra 1955 til 1981. Skolens placering som nabo til Dansk Eternits eternitfabrik på Eternitten har givet anledning til undersøgelser af tidligere elevers risiko for lungehindekræft i forbindelse med udsættelse for asbest. Der eksisterer aktuelt planer om at nedrive skolens bygninger og bygge op mod 300 lejligheder på grunden.

Referencer 

Bygninger, konstruktioner og anlæg i Aalborg
Etableret i 1955
Folkeskoler i Aalborg Kommune
Uddannelse i Aalborg
Alléskolen

Alléskolen kan henvise til:

 Alléskolen i Aalborg
 Alléskolen i Fredericia
Alice Amsden

Alice Hoffenberg Amsden (født 27. juni 1943, New York, USA, død 15. marts 2012 i Cambridge, USA) var en amerikansk økonom og professor i politisk økonomi på MIT. Hun er især kendt for sine bidrag til økonomisk teori om 'det asiatiske mirakel' og 'sen-industrialisering'.

Tidlige liv 
Alice Amsden blev født i Brooklyn, New York City. Hun gik på Midwood High School og deltog blandt andet i et Model United Nations-program hvor hun mødte Eleanor Roosevelt. Hun fik sin bachelor fra Cornell University i 1965 og fik en Ph.D.-grad fra London School of Economics i 1971. På dette tidspunkt var hun blandt meget få kvinder der holdt en ph.d.-grad i økonomi i USA.

Karriere og forskning 
Amsden's karriere startede som økonom hos OECD i 1971. Hun skiftede til den akademiske verden og MIT i 1994. Hun har undervist på University of California, Barnard College, og Harvard Business School.

Amsdens forskning omhandlede industrialiseringsprocesser i vækstøkonomier med fokus på Asien. Hendes arbejde fremhævede statens rolle i økonomisk vækst og udfordrede ideer om mere ensartede veje for udviklingslande mod velstand i en globaliseret verden.

I løbet af sin karriere skrev Amsden seks bøger og mange tidsskriftsartikler og kapitler om sin forskning. Derudover udgav hun ofte artikler i avisen New York Times og andre medier.

Hendes mest kendte bog The Rise of 'The Rest': Challenges to the West from Late-Industrializing Economies blev udgivet i 2001 af Oxford University Press. Bogen beskrev hvordan asiatiske lande som Sydkorea og Taiwan gennemgik statsdrevet industrialisering. I kontrast hertil beskrev Amsden hvordan latinamerikanske lande i større grad havde givet plads til udenlanske investeringer, og dermed givet multinationale firmaer større magt i økonomiske beslutninger i forhold til statslige aktører.

Udover sin forskning og undervisning har Amsden arbejdet som konsulent for en række internationale organisationer som OECD, Verdensbanken og FN. I 2009 blev hun udnævnt til medlem af FN's udviklingspolitiske komite.

Priser og udmærkelser 
I 2002 vandt Amsden Leontief-prisen sammen med Dani Rodrik for sine bidrag til økonomisk teori.

Bøger 

 The Role of Elites in Economic Development, 2012
 Escape from Empire: The Developing World's Journey through Heaven and Hell, 2007
 Beyond Late Development: Taiwan's Upgrading Policies, 2003
 The Rise of the Rest: Challenges to the West from Late-Industrializing Economies, 2001
 The Market Meets its Match: Restructuring the Economies of Eastern Europe, 1994
 Asia's Next Giant: South Korea and Late Industrialization, 1989

Kilder

Eksterne henvisninger 

Development Economist Alice Amsden Dies at 68. Nekrolog på MITs hjemmeside

Økonomer fra USA
Professorer fra USA
Anne Oldeland

Anne Hansdatter Oldeland (? - 21. februar 1602 i Odense) var en dansk godsfrue, kendt for sine stridigheder med de lokale præster fra Uggerslev Kirke.

Familie og ægteskab 
Anne Oldeland var datter af lavadelsmanden Hans Oldeland og konen Sophie Munk. Hun giftede sig med godsejeren Hans Norby (skrives også nogle gange som Nordby) og sammen levede de på hans gods på Fyn, Uggerslevgård. Det vides ikke, hvornår ægteskabet blev indgået. Norby døde ca. 1565.

Uggerslev kirke 
Oldeland og hendes mand Norby har i eftertiden erhvervet sig et blakket ry som følge af deres stridigheder med den lokale kirke, Uggerslev, og dens to præster. 1500-tallet var en særlig stridbar periode, men det lader til, at Oldeland og hendes mand var mere trættekær end hvad godt var.

Ifølge kilderne viste parret gentagende gange deres utilfredshed gennem chikane og protester. Det lader til at særligt Oldeland var aktiv her. F.eks. låste de i perioder kirkedørene, så der ikke kunne afholdes gudstjenester, de lavede diverse forstyrrelser under gudstjenester, og i et enkelt dokumenteret tilfælde var de så højlydte under en vielse, at den måtte forettes udenfor.

Norby klagede på hustruens vegne over de to præster og herefter blev biskoppen Niels Jespersen inddraget i sagen. Han talte ud imod parrets overgreb, og derved blev han deres næste offer. En episode fortæller, hvordan Oldeland, under en prædiken i Skt. Knuds kirke, råbte så mange skældsord efter ham, at han så sig nødsaget til at forlade prædikestolen. Konsekvenserne af denne handling er ikke kendte.

Efter mandens død lader det ikke til, at Oldeland mistede sin lyst til splid. Hun fortsatte og begyndte sågar at inddrive landgilde fra godsets bønder på sine egne beføjelser. Hun blev i 1567 idømt bøder af herredagen og det lader til, at hun herefter faldt til ro.

Senere liv 
Oldeland havde en gård på Lolland kaldet Rolykke, og hun kan sandsynligvis have tilbragt lidt til her, selvom det ikke vides med sikkerhed. Det er dog sikkert at hun har opholdt sig i Fåborg i nogen tid før hun endeligt slog sig ned, og døde, i Odense.

Referencer 

Adel fra Danmark
Andrea Hedegaard

Andrea Hedegaard (30. december 1887 i Vester Tørslev - 14. august 1967 i Odense) var lærer og kvindesagsforkæmper.

Familie og ægteskab 
Hedegaards interesse for lærerfaget kom ikke fra fremmede, hun var nemlig datter af landsbyskolelæreren Vilhelm Christensen (1859 - 1929) og dennes kone, Else Brun Mølgaard (1865 - 1950). Allerede som ung kvinde hjalp hun til med undervisningen derhjemme, og i 1907 tog hun eksamen som forskolelærerinde fra Th. Langs Seminarium. Herefter kom hun til Sattrup Skole ved Horsens i 1908.

I 1909 giftede hun sig med læreren Thorvald Jensen Hedegaard (1882 - 1933) og da den første datter, Asta Margrethe, blev født i 1910 holdt hun en pause fra skolearbejdet. Parrets anden datter, Gudrun, kom til to år efter, i 1912. Det varede dog ikke længe, før hun vendte tilbage til arbejdet. I 1914 flyttede familien til Åbyskov Skole ved Svendborg. Her blev ægteparret fælles om undervisningen, Andrea dog kun på privat basis i starten, indtil sognet i 1916 oprettede et forskolelærerindeembede. I 1923 startede Andrea som underviser på Elisabeth Detlefsens Skole og senere, efter ægtefællens tidlige død i 1933, blev hun ansat på Marie Jørgensen Pigeskole. Her underviste hun fra 1933-60.

Kvindesagen 
Det var i tiden ved Åbyskov Skole, at Andreas interesse for kvindesagen blev vagt. I 1919 blev hun formand for Skårup-Vejstrupkredsen af Dansk Kvindesamfund. Efter flytningen til Odense i 1923 opnåede Andrea hurtigt en central placering i Dansk Kvindesamfunds arbejde. I 1927-49 fungerede hun som distriktsformand for Fyn og i den samme periode var hun desuden medlem af fællesstyrelsen for Dansk Kvindesamfund. I perioden 1935-39 var hun organisationens næstformand og i 1941-43 bestred hun landsformandsposten.

Hendes formandsperiode faldt i de første år af 2. Verdenskrig, og der var derfor behov for at tænke anderledes, både politisk og praktisk. De kvindepolitiske sager blev dog ikke glemt, og Andrea talte stadig ud bl.a. imod fyringer af gifte kvinder. Der var dog også modgang for kvindesagen, særligt valget i 1943, hvor kun to kvinder blev valgt til Folketinget, var et stort slag. Også trafikalt var der udfordringer, især for medlemmer uden for København. Dette var grunden til, at Andrea i 1943 måtte forlade formandsposten. Hun fortsatte dog arbejdet og var i flere omgange formand for Dansk Kvindesamfunds Odensekreds.

Senere liv og død 
Hedegaard var også politisk aktiv inden for det Radikale Venstre og sad mange år som bestyrelsesmedlem af partiets Odense-afdeling såvel som medlem af partiets hovedbestyrelse. Hun stillede også op som folketingskandidat i perioden 1935-53.

I 1943 udgav hun den korte Vejledning ved Tilrettelæggelsen af Samfundslære for unge Kvinder og var på den måde med til at præge en ny generation af kvinder. Hun forholdt sig aktiv både kvindepolitisk, fredspolitisk og som vikar i sine senere år.

Kort før sin 80-års fødselsdag døde hun pludseligt efter at være blevet påkørt af en motorcykel.

Yderligere litteratur 

 Vita Aller (red.): Dansk Kvinde i Dag, 1942
 Kvinden og Samfundet 11/1947
 Fyns Tidende 27.12.1962
 Fyns Tidende 11.6.1967

Referencer 

Kvinderetsforkæmpere fra Danmark
Bestseller-tårnet

Bestseller-tårnet og Bestseller Village var et projekteret højhus og en bydel i den midtjyske by Brande planlagt af Bestseller A/S til at rumme hotelfaciliteter, kontormiljøer, offentlige aktiviteter og uddannelser. Med sine projekterede 317 meters højde, ville bygningen blive Danmarks højeste og Vesteuropas næsthøjeste bygning (efter Eiffeltårnet).

Ud over tårnet, skulle bydelen omfatte et højhus på 75 meter, to på 50 meter og et på 40 meter. Området er på 64,5 ha og skulle rumme boliger til koncernens medarbejdere under uddannelse, 60 butikker, hotel- og konferencecenter, kontorlokaler, caféer, restauranter og en tankstation.

Planen blev vurderet til at give store udfordringer for brandberedskabet, da der ikke findes nogen højhuse af tilsvarende størrelse i området. Herning Kommune mente at Bestseller-tårnet ville påvirke uforstyrrede landskaber i den sydlige del af Herning Kommune og krævede derfor at der i stedet bygges fire mindre højhuse à 80 meter.

Byrådet for Ikast-Brande Kommune vedtog enstemmigt projektet i marts 2019 efter at projektet havde været til offentlig høring. Bestseller A/S vurderede selv (marts 2019) at der ville gå år før byggeriet kunne påbegyndes.

I januar 2020 blev det meddelt af projektleder Anders Krogh, at projektet er sat på pause på ubestemt tid. I efteråret 2020 udtalte Bestsellers ejer, Anders Holch Povlsen, at projektet var skrinlagt.

Referencer 

Bestseller A/S
Brande (by)
Bygninger, konstruktioner og anlæg i Ikast-Brande Kommune
Tårne i Danmark
Magnesiumhydroxid

Magnesiumhydroxid er en uorganisk forbindelse med den kemiske formel Mg(OH)2. Det findes i naturen som mineralet brucit. Det er et fast hvidt stof med lav opløselighed i vand(). Magnesiumhydroxid er en almindelig bestanddel i antacider og afføringsmiddel

Fremstilling 
Ved at blande en opløsning af mange magnesiumsalte med alkalisk vand udfældes fast Mg(OH)2:
Mg2+  + 2 OH−  → Mg(OH)2

På kommerciel skala produceres Mg(OH)2 ved at behandle havvand med calciumhydroxid (Ca(OH)2).  havvand giver omkring 1 ton Mg(OH)2. Ca(OH)2 er langt mere opløselig end Mg(OH)2, så sidstnævnte vil udfældes som fast stof:
MgO + H2O -> Mg(OH)2

Referencer 

Magnesiumforbindelser
Tilsætningsstoffer
Baser
Afføringsmidler
Andrea Lindkvist

Andrea Lindkvist (2. juni 1872 i Laurbjerg - 24. marts 1959 i Roskilde) var forkæmper for husholdningssagen.

Familie og opvækst 
Andrea var datter af gårdejeren Jens Peter Christensen (1844 - 1924) og Ane Margrethe Henriksen (1844 - 1884), som døde, da Andrea var 12-13 år gammel. Som 18-årig fik hun plads i Lyngå præstegård og senere tjente hun på Store Lungegård i Jebjerg. I 1892-96 lærte hun mejeribrug på Christianslund ved Randers.

Den 17. november 1896 giftede hun sig med handelsgartneren Edvard Linkvist og flyttede med ham til Sjælland. På det tidspunkt var hun en veluddannet landhusmoder med flere kvalifikationer, end ægtefællens gartneri gav hende mulighed for at udnytte.

Husholdningssagen 
Husholdningssagen vandt frem i 1920'erne og havde til formål at skabe fokus på husarbejdets vigtighed, skabe respekt og anseelse for husmoderen samt dygtiggøre og uddanne husmoderen til at kunne klare tidens nye udfordringer.

I 1920 tog Andrea Lindkvist initiativ til at stifte en af landets første husholdningsforeninger i Frue sogn, Roskilde. Hun var formand for foreningen i 1920-23 og igen 1928-31. I 1921 blev De Samvirkende Danske Husholdningsforeninger (DSDH) stiftet, og her blev Andrea valgt til formand, en post hun blev siddende på frem til 1934. Herefter blev hun udnævnt til æresmedlem.

DSDH fik stor udbredelse på Sjælland, Sydfyn og Sydvestjylland men blev aldrig en landsdækkende organisation. Den voksede dog støt i de spæde år, fra 1.500 medlemmer i 1921 til 8.500 medlemmer i 1930. Her oplevede foreningen dog en tilbagegang, da landbrugskrisen ramte i 1931.

Fra 1928 var Andrea medlem af Organisationernes Fællesudvalg for Husholdning og i årene 1932-33 var hun DSDH's repræsentant i det udvalg, der foreberedte oprettelsen af Statens Husholdningsråd. Hun var også aktiv skribent for Landboforeningens tidsskrift Vort Landbrug, som var med til at udbrede husholdningssagen på landet.

Referencer

Bibliografi 
 Nielsen, Valborg (1995), DSDH gennem 74 år: breve og beretninger, De Samvirkende Danske Husholdningsforeninger.

Foreningsformænd fra Danmark
En Kvindeskæbne (film fra 1931)

En Kvindeskæbne (originaltitel East Lynne) er et amerikansk dramafilm fra 1931, instrueret af Frank Lloyd. Manuskriptet blev skrevet af Tom Barry og Bradley King baseret på romanen East Lynne fra 1861 af Ellen Wood. Filmen havde Ann Harding, Clive Brook, Conrad Nagel og Cecilia Loftus i hovedrollerne.

Filmen blev nomineret til en Oscar for bedste film.

Referencer

Eksterne Henvisninger 
 

Amerikanske film fra 1931
Engelsksprogede film
Sort-hvide film fra USA
Film instrueret af Frank Lloyd
Dramafilm fra USA
Brøndby IF sæson 2004-05

Brøndby IF sæson 2004-05 er Brøndby IF's 24. sæson i træk i den bedste danske fodboldrække, den 15. i træk i Superligaen, og den 39. som fodboldklub. Udover Superligaen, deltog klubben i DBU's Landspokalturnering for herrer, Royal League og UEFA Cuppen. Det var den anden sæson med cheftræner Michael Laudrup. 

5. maj 2005 vandt Brøndby IF deres femte pokaltitel, efter en 2-3-sejr over FC Midtjylland. Den 19. juni kunne klubben desuden fejre sit tiende danske mesterskab, efter at have vundet 2-0 over FC Nordsjælland i sæsonens sidste kamp.

Klub

Førsteholdets trænerstab

Klubadministration

Sponsorere 
Brøndby IF spillede sæsonen med CODAN som hovedsponsor på brystet.

Spillere

Førstehold

Transferer

Ind

Ud

Årets Brøndby-spiller

Turneringer

Samlet

Superligaen

Grundspil

Resultatoverblik

Resultater efter hver runder

Grundspilskampe 
Brøndby IF's kampe i Superligaen sæsonen 2004-05.

DBU's Landspokalturnering

Royal League

Kampe

UEFA Cup

Anden runde

Træningskampe

Statistik

Antal kampe

Topscorer

Rent Bur

Kort

Referencer 

Brøndby IF sæsoner
Danske fodboldklubbers sæson 2004-05
The Front Page

The Front Page er en amerikansk komediefilm fra 1931, instrueret af Lewis Milestone.
I hovedrollerne ses Adolphe Menjou og Pat O'Brien. Manuskriptet blev skrevet af Bartlett Cormack og Charles Lederer, baseret på Broadway-skuespillet af samme navn.
Ved den fjerde Oscaruddeling blev filmen nominere til en Oscar for bedste film, Oscar for bedste instruktør (Milestone) og Oscar for bedste mandlige hovedrolle (Menjou).

I 2010 blev filmen udvalgt til bevarelse af US National Film Registry af Library of Congress da den anses for at være "kulturelt, historisk eller æstetisk signifikant".
Filmen er i Public domain.

Referencer

Eksterne Henvisninger 
 

Amerikanske film fra 1931
Engelsksprogede film
Komediefilm fra USA
Sort-hvide film fra USA
Colbjørnsensgade

Colbjørnsensgade er en gade på Vesterbro i København, der går fra Vesterbrogade i nordvest til Tietgensgade i sydøst. Gaden domineres af hoteller, da den ligger parallelt med Københavns Hovedbanegård.

Colbjørnsensgade og de parallelle Reventlowsgade og Bernstorffsgade blev planlagt i 1881. De blev opkaldt efter Christian Colbjørnsen, Christian Ditlev Frederik Reventlow og Andreas Peter Bernstorff, der var tre af de drivende kræfter bag landboreformerne i 1780'erne. Bygningerne langs gaden blev dog først opført i 1890'erne.

Bygninger 
Gadens hoteller omfatter Meininger Hotel Copenhagen i nr. 5, Hotel Union i nr. 7, Hotel Urban House i nr. 11, Omena Hotel København i nr. 11, Good Morning City Copenhagen Star i nr. 13, Hotel du Nord i nr. 14, Saga Hotel i nr. 18, Hotel Bjørnen i nr. 27, Hotel Tiffany i nr. 28 og Hotel Ansgar i nr. 29. First Hotel Excelsior i nr. 6 blev fusioneret med First Hotel Mayfair i Helgolandsgade på den anden side af karréen i 2017.

Nr. 1 blev opført i 1892-1894 efter tegninger af Georg Palludan. Nr. 3 blev opført i 1880 efter tegninger af Johannes Emil Gnudtzmann. Nr. 6-8 blev opført i 1892 efter tegninger af Julius Bagger.

Noter

Eksterne henvisninger 

Gader på Vesterbro
Tårnet på Vor Frue Kirke (1738-1807)

Tårnet på Vor Frue Kirke var det daværende kirketårn på baroktidens Københavns Domkirke, der eksisterede fra 1738-1807. Tårnet, der blev færdiggjort i 1744, er især berømt for at være danmarkshistoriens højeste kirketårn med sine 120 meter og er ligeledes kendt for sin destruktion. Under Københavns bombardement i 1807, ramte en brandraket nemlig kobberspiret under englændernes angreb på København d. 5. september, og tårnspiret væltede ned over kirkeskibet og satte hele bygningen i brand. 

Et øjenvidne til sammenstyrtningen beretter: ”Jeg så tårnet styrte ind i tårnmuren og af denne, som af en uhyre skorsten, nej som et ildsprudende bjerg opstå en fontæne af ild, der af kobberet var blå og grøn, jeg glemmer aldrig det syn.”

Den danske kunstner C.W. Eckersberg 1783-1853 har malet et maleri af det brændende spir, som for eftertiden er blevet et symbol på bombardementet af København.

Referencer

Nedlagte tårne i Danmark
Englandskrigene
Indre By (København)
Skippy (film)

Skippy er en amerikansk komediefilm fra 1931, instrueret af Norman Taurog. 
Manuskriptet blev skrevet af Joseph L. Mankiewicz, Don Marquis, Norman Z. McLeod, Sam Mintz baseret på Tegneseriestriben Skippy af Percy Crosby.
Filmen havde Jackie Cooper, Robert Coogan, Mitzi Green og Jackie Searl i hovedrollerne.
Taurog fik en Oscar for bedste instruktør (Han var 32 år gammel og forblev den yngste vinder i denne kategori, indtil Damien Chazelle vandt for La La Land i 2017.
Cooper fik en nominering til en Oscar for bedste mandlige hovedrolle som 9-årig er han den yngste person der er blevet nomineret til en Oscar.
Filmen var også nomineret til en Oscar for bedste film.

Eksterne Henvisninger 
 

Amerikanske film fra 1931
Engelsksprogede film
Komediefilm fra USA
Sort-hvide film fra USA